Nicolò Zaniolo

Nicolò Zaniolo ( ; 1999-yil 2-iyulda tugʻilgan, Massa, Italiya) – italiyalik futbolchi, Turkiyaning "Galatasaroy (futbol klubi)" va Italiya milliy futbol terma jamoasining hujumkor yarim himoyachisi, "Atalanta BC" da ijara asosida oʻynamoqda.

 Karyerasi 

 Karyera boshlanishi 
Nikolo Zaniolo 1999-yil 2-iyulda Italiyaning Massa shahrida tugʻilgan. Uning otasi Igor Zaniolo professional futbolchi boʻlgan, ammo futbolchilik faoliyati davomida u hech qachon A seriyada oʻynamagan, B va C seriyalarida ishtirok etgan jamoalarda oʻynashni afzal koʻrgan. Toʻqqiz yoshida ota-onasi uni Genuya futbol akademiyasiga olib kelishgan. u yerda Nikola ikki yil oʻtkazgan. 2010-yilda, oʻn bir yoshida u "ACF Fiorentina" yoshlar jamoasiga qoʻshilgan. Ikkinchisida u hech qachon asosiy oʻyinchiga aylanmagan, faqat vaqti-vaqti bilan maydonga tushgan. Shunday qilib, 2014/15-Italiya yoshlar chempionati mavsumida u hech bir oʻyinda maydonga tushmagan. Biroq, Fiodagi soʻnggi mavsumida u vaqti-vaqti bilan maydonga tusha boshlagan, lekin hech qachon toʻliq oʻyin oʻtkazmagan. Mavsum oxirida „Fiorentina“ shartnomasini bekor qilgan va Zaniolo erkin agent sifatida Virtus Entella yoshlar jamoasiga oʻtgan. Chiavarida Nikola oʻzini yaxshi koʻrsatgan va natijada murabbiylar uni eʼtiborsiz qoldirishmagan. Zaniolo B Seriya turnir jadvalining quyi pogʻonasidan joy olgan kattalar jamoasiga qoʻshila boshlagan. Yil oxirida Nikola „Virtus Entella“ning asosiy jamoasida yettita oʻyin oʻtkazgan va uch marta Italiya yoshlar terma jamoasiga (U-19) chaqirilgan.

 Inter Milan 
2017-yilning yozida, voyaga yetganidan uch kun oʻtib, uni "Inter Milan " 1,8 million yevroga sotib olgan va darhol yoshlar jamoasiga joʻnatishgan. Ikkinchisida Stefano Vekki boshchiligida u oʻzini chinakamiga ochib bergan. Keyin asosiy oʻyinchi sifatida Italiya yoshlar chempionati chempioni va Italiya yoshlar superkubogi gʻolibiga aylangan. Umuman olganda, 2017—2018-yilgi mavsumda Zaniolo „Nerrazzuri“ yoshlar jamoasida 29 ta oʻyin oʻtkazib, 14 ta gol urgan va 8 ta golli uzatmani amalga oshirgan. Bundan tashqari, u Italiya yoshlar terma jamoasining (U-18) asosiy futbolchisiga aylangan, soʻnggi bir yil davomida 15 ta oʻyin oʻtkazib, 6 ta gol urgan. Yoshlar terma jamoasida „Inter“ futbolchisi sifatida Yevropa chempionatining kumush medallarini qoʻlga kiritgan. Oʻsha yili 18 yoshida u Italiya yoshlar terma jamoasiga (U-21) chaqirila boshlangan.

 AS Roma 
2018-yilning yozida „Inter“ yoshlar tarbiyalanuvchisi Nikola Zaniolo AS Roma"ga sotilgan va u bilan ilk professional shartnomasini imzolagan. Transfer summasi 4,5 million yevroni tashkil qilgan. 19-sentabr kuni UEFA Chempionlar Ligasi doirasida Real Madrid CF"ga qarshi oʻyinda Nikolo yangi jamoasi safida debyut qilgan. 26-sentabr kuni „Frozinone“ga qarshi oʻyinda u Italiya A seriyasida debyut qilgan. 26-dekabr kuni „Sassuolo“ga qarshi oʻyinda Nikolo „Roma“ safidagi ilk golini urgan. Chempionlar ligasi 1/8 finalining ilk oʻyinida Nikolo "Portu (futbol klubi)"ga qarshi oʻyinda dubl qayd etib, jamoasiga gʻalaba keltirgan (2:1) va nufuzli turnirda dubl qayd etgan eng yosh italiyalik boʻlgan. „Roma“dagi birinchi mavsumi yakunida u chempionatning eng yaxshi yosh futbolchisi sifatida tan olingan. 2019/20-yilgi mavsumda Zaniolo mavsumning birinchi yarmini kuchli oʻtkazgan va yil oxiriga qadar A Seriyada 4 marta gol urgan. Biroq Italiya kubogi doirasidagi Juventus FC" bilan 1/4 oʻyinda Zanioloning oldingi xoch boʻgʻimlari yirtilib, oʻng tizzasidagi menisk jarohatini olgan. Futbolchining 2020-yilgi Yevropa chempionatidagi ishtiroki xavf ostida edi, ammo COVID-19 pandemiyasi tufayli Yvropa chempionati keyingi yilga qoldirilgan va Italiya chempionati bir necha oyga toʻxtatilgan, bu Nikoloning maydonga qaytishiga imkon bergan. 2020-yil iyul oyida mavsum yakunida „Napoli“ bilan oʻyinda, keyinroq „Breshiya“ va SPAL darvozasiga gol urgan. Italiya terma jamoasi safida chap tizzasidagi xoch bogʻlamidan olgan jarohati tufayli Zaniolo 2020/21-yilgi mavsumni butunlay oʻtkazib yuborgan va faqat 2021-yilda maydonga qaytgan. Nikoloda u Turkiyaning „Trabzonspor“, Ukrainaning „Zorya“ klublariga qarshi durang oʻyinlarida oltita gol urib, Norvegiyaning „Bodo-Glimt“ jamoalariga qarshi xet-trik qilib, jamoaga 2021/2022-yilgi Konferentsiya ligasida gʻalaba qozonishga yordam bergan, va finalda Gollandiyaning Feyenoord jamoasiga qarshi oʻyinda gʻalaba toʻpini kiritgan.

 Galatasaroy va Aston Villadagi ijarasi 
2023-yilning 8-fevralida Zaniolo Turkiyaning "Galatasaroy" klubi bilan shartnoma imzolagan. Futbolchining transfer summasi barcha bonuslarni hisobga olgan holda taxminan 29 million yevroni tashkil etgan va bu futbolchining Turkiya chempionati tarixidagi eng qimmat xaridiga aylangan. 11-mart kuni „Qosimpasha“ ga qarshi oʻyinda u Turkiya Superligasida debyut qilgan. Xuddi shu oʻyinda Nikolo „Galatasaroy“ safidagi ilk golini urgan. 2023-yilning yozida Zaniolo Angliyaning Aston Villa F.C. ga ijaraga berilgan. 27-avgust kuni „Byornli“ ga qarshi oʻyinda u Angliya Premyer-ligasida debyut qilgan.

 Milliy jamoadagi faoliyati 

 Italiya yoshlar terma jamoasi 
2018-yilda Italiya yoshlar terma jamoasi aʼzosi sifatida Zaniolo Finlandiyada oʻtkazilgan yoshlar oʻrtasidagi Yevropa chempionatida kumush medallarni qoʻlga kiritgan. Turnirda u Norvegiya, Finlandiya, Fransiya va ikki marta Portugaliya jamoalariga qarshi oʻyinlarda ishtirok etgan. Finlarga qarshi bahsda Nikolo gol urgan.

 Italiya milliy futbol terma jamoasi 
2019-yil 23-mart kuni Finlandiya milliy futbol terma jamoasiga qarshi 2020-yilgi Yevropa chempionati saralash oʻyinida Zaniolo Italiya milliy futbol terma jamoasidagi debyutini oʻtkazgan va ikkinchi boʻlimda Marco Verratti oʻrniga maydonga tushgan. 2020-yilning 7-sentyabr kuni Niderlandiya milliy futbol terma jamoasi bilan UEFA Millatlar ligasi saralash bosqichi doirasidagi oʻyinda (1:0) Zanioloning chap tizzasidagi xoch bogʻlami yorilib ketgan. Ogʻir jarohat futbolchiga 2021-yilning yoziga koʻchirilgan UEFA Yevro 2020 oʻyinlarida ishtirok etishga imkon bermagan, natijada Italiya terma jamoasi gʻolib boʻlgan.

 Yutuqlari 

 Jamoa 

 "Roma" 

 UEFA Yevropa Konferensiya Ligasi gʻolibi: 2021/22

 "Galatasaroy" 

 Turkiya Superligasi chempioni : 2022/23

 Italiya terma jamoasi (19 yoshgacha) 

 Yoshlar oʻrtasidagi Yevropa chempionatining kumush medali sovrindori: 2018-yil

 Shaxsiy 

 A Seriyaning eng yaxshi yosh futbolchisi : 2018/19

 Manbalar 

 Havolalar 

 FIGC profile
Turkum:Yashayotgan insonlar
Turkum:Italiyalik erkak futbolchilari
Turkum:AS Roma futbolchilari
Turkum:Inter Milan futbolchilari
Turkum:Aston Villa F.C. futbolchilari
Turkum:Galatasaray S.K. futbolchilari
Turkum:Italiya erkaklar terma jamoasi futbolchilari